CELEX: 62013CN0663
Language: el
Date: 2013-12-13 00:00:00
Title: Υπόθεση C-663/13: Προσφυγή της 13ης Δεκεμβρίου 2013 — Ευρωπαϊκή Επιτροπή κατά Δημοκρατίας της Αυστρίας

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/7
            
         Προσφυγή της 13ης Δεκεμβρίου 2013 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-663/13)
   2014/C 31/11
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Hetsch, K. Herrmann, T. Maxian Rusche)
   
      Καθής: Δημοκρατία της Αυστρίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Αυστρίας, μη θεσπίζοντας ή μη κοινοποιώντας στην Επιτροπή, εντός της ταχθείσας προθεσμίας, τις νομοθετικές, κανονιστικές και διοικητικές διατάξεις που είναι αναγκαίες προκειμένου να μεταφερθούν στο εσωτερικό της δίκαιο, είτε στο συνολικό ομοσπονδιακό έδαφος είτε σε ορισμένα τμήματα, το άρθρο 2, στοιχεία α', β', δ', στ', ζ', η', και ιδ', το άρθρο 3, παράγραφος 4, στοιχεία α' και β', το άρθρο 5, το άρθρο 13, παράγραφος 1, στοιχείο ε', και παράγραφος 6, δεύτερο και τρίτο εδάφιο, το άρθρο 14, παράγραφοι 2 έως 5, το άρθρο 16, παράγραφος 1, δεύτερο εδάφιο, παράγραφος 3, πρώτο εδάφιο, παράγραφος 4, δεύτερο εδάφιο, και παράγραφοι 6 έως 8, το άρθρο 17, παράγραφος 1, στοιχείο γ', σε σχέση με τα βιοκαύσιμα, παράγραφος 2 σε σχέση με τα βιορευστά, παράγραφος 3, στοιχείο β', περίπτωση i), σε σχέση με τα άλλα κράτη μέλη και τρίτα κράτη, παράγραφος 3, στοιχεία α', β', περίπτωση ii), γ', παράγραφος 4, στοιχεία α' έως γ', και παράγραφος 8, το άρθρο 18, παράγραφος 1, σε σχέση με τα βιορευστά, το άρθρο 19, παράγραφοι 1 και 3, για τα βιορευστά, τα παραρτήματα II έως V της οδηγίας 2005/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (1), παρέβη τις υποχρεώσεις που υπέχει από το άρθρο 27, παράγραφος 1, της εν λόγω οδηγίας.
            
         
               —
            
            
               να καταδικάσει τη Δημοκρατία της Αυστρίας, κατά το άρθρο 260, παράγραφος 3, ΣΛΕΕ, λόγω αθετήσεως της υποχρεώσεως περί κοινοποιήσεως εθνικών μέτρων μεταφοράς, να καταβάλει χρηματική ποινή ύψους 40 512 ευρώ ημερησίως, από την ημερομηνία κατά την οποία το Δικαστήριο θα εκδώσει απόφαση διαπιστώνουσα αθέτηση των υποχρεώσεων, πληρωτέα στον λογαριασμό ιδίων πόρων της Ευρωπαϊκής Ένωσης·
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εσωτερική έννομη τάξη έληξε στις 5 Δεκεμβρίου 2010.
   
      (1)  ΕΕ L 140, σ. 16.